อยากสอบถามค่ะว่า มี พสพ ล่าสุด 18 กันยายน เมนส์มา 23-26 กันยายนไปตรวจเลือดค่า hcg วันที่3 ตุลาคม ได้ <0.100 แบบนี้ไม่ท้องแน่นอนเลยใช่มั้ยคะ บอกไม่ท้องเเน่นอน เเต่ยังกังวลใจค่ะ
สวัสดีค่ะ การตรวจยืนยันว่ามีการตั้งครรภ์หรือไม่นั้น ทำได้ด้วยกันหลายวิธี หลักๆเช่นการตรวจปัสสาวะ ตรวจเลือดเพื่อวัดระดับฮอร์โมนที่สร้างจากรกที่เรียกว่าฮอร์โมน hcg ซึ่งการตรวจวัดระดับฮอร์โมนนี้ ถ้าวัดจากปัสสาวะ สามารถให้ผลบวกได้ชัดเจนประมาณ 14 วันหลังปฏิสนธิ แต่ถ้าตรวจจะเลือดก็อาจจะเร็วกว่านั้นได้อีกเล็กน้อย อีกวิธีก็คือการทำอัลตราซาวน์หน้าท้องดูตัวเด็กโดยตรงจากที่กล่าวมา ถ้ามีเพศสัมพันธ์ล่าสุดตอน 18 กันยายน แล้วเกิดการตั้งครรภ์จริง การตรวจเลือดในวันนี้ก็น่าจะให้ผลที่เป็นบวกได้แล้ว โอกาสไม่ตั้งครรภ์จึงค่อนข้างแน่นอนค่ะ หลังจากนี้ก็ให้สังเกตรอบเดือนครั้งถัดๆไปอีกครั้งซึ่งควรมาตามรอบเดือนปกติค่ะ